Vitsaillaan, että räjäyttelen asioita ihan vain räjäyttämisen ilosta.
Moni on sanonut minua neroksi,
mutta joskus neroja kutsutaan edesvastuuttomiksi.
Viimeviikkoinen uutinen paisuu yhä.
DOPINGSKANDAALI
Suuren valamiehistön todistajina kuullaan merkittäviä urheilijoita.
Victor Conten toimia tutkitaan.
Victor Contea. -Victor Contea.
Balco-laboratioiden johtajaa.
Balco tulee jäämään sanakirjaan ikuisiksi ajoiksi.
Balco.
Urheiluhistorian suurin dopingskandaali.
Toimittajat kutsuivat minua nykypäivän Al Caponeksi.
Balcon juonittelijaksi.
Balcon tohtori Frankensteiniksi.
Etsittiin todisteita -
Conten yhteyksistä testeissä näkymättömään THG-steroidiin.
Sen nimi on "kirkas".
Se on muuntosteroidi…
…joka kehitettiin huijaamistarkoituksessa.
Täysimittainen salaliitto ulottuu moniin huippu-urheilijoihin.
Baseball, jenkkifutis, kenttäurheilu…
Mukana on myös ennätyslyöjä Barry Bonds.
Sieltä lähtee!
Tutkinnan tarkoituksena oli vain repiä isoja otsikoita.
Ikävä kyllä tietyt ammattiurheilijat näyttävät huonoa esimerkkiä.
Kyse on arvoistamme ja kulttuuristamme.
Baseballsarjassa oli vakava steroidiongelma.
Siihen ei puututtu.
Tiesin, ettei heillä ollut väitettyjä todisteita.
Siksi kävelin toimittajajoukon sekaan ja nostin käteni näin.
KUKA TÄMÄ MIES ON?
Se tarkoitti tätä!
Victor Conte osaa esittää kaikenlaisia rooleja.
Luullakseni suurin osa näkee todellisen Conten roolien takana.
Hän on käytettyjen autojen kaupustelija, helppoheikki ja huijari.
Se oli hauskaa ja jännittävää. Janosimme suuruutta.
Kun Marion Jones tuli maaliin ja voitti kultaa,
kun Barry Bones löi kunnarinsa…
Bonds lyö pitkälle oikeaan laitaan.
Ennätys rikkoutui taas. Barry Bonds…
Ne olivat kaikki hienoja saavutuksia.
Olen ikuisesti ylpeä niistä.
UNTOLD: BALCO-SKANDAALI
SAN CARLOS KALIFORNIA
Tervetuloa kunniagalleriaan, joidenkuiden mielestä häpeägalleriaan.
Tässä on toinen Barrylta saamistani nimmaroiduista kuvista.
Toinen on omistettu "Victorille", toinen "Balcolle".
Tämä on Marion Jones Sports Illustratedin kannessa.
Tämä on vuosituhannen vaihteesta.
Tässä on Tim Montgomery vuoden 2001 MM-kisoissa Kanadan Edmontonissa.
Yhteistyömme alussa häntä kutsuttiin "Tiny Timiksi".
Charlie Francis sanoi, että vain luuserit eivät käytä steroideja.
Kaikilla on samat mahdollisuudet, jos he vain ymmärtävät asian.
Ilmeisesti monet käyttivät steroideja.
Perustin Balcon 1984 ja pyöritin sitä 16 vuotta vuoteen 2000 asti.
En antanut kellekään laittomia aineita.
Kyseessä oli laillinen yritys, joka tarjosi ravintoainetietoa -
kattavien verikokeiden avulla.
Kiitoksia vain. Kuten Ken sanoi, nimeni on Victor Conte.
Olen Balco-laboratorioiden toimitusjohtaja.
Nimi on lyhenne sanoista Bay Area Laboratory Co-operative.
Olen myös kehittänyt niin sanotun SNAC-järjestelmän.
Moni sanoo, että mihin tahansa ryhdynkin, pääsen suoraan huipulle.
Olen itseoppinut.
Hankin kirjastokortin.
Etsin tieteellisiä julkaisuja ja luin ne.
Etsin tietoja sinkistä ja lihasvoimasta, sinkistä ja testosteronista.
Urheilijoilla saattoi esiintyä puutetta raudasta ja kuparista.
Puutostilat aiheuttivat lihaskramppeja ja keskittymiskyvyn puutetta.
Toivottavasti Yhdysvallat voittaa avullamme lisää kultamitaleja.
Keräsin rahaa sijoittajilta ja perustin Balco-yhtiön.
Päivitys Balcon laboratoriotiloista.
Täällä on uusi rakennus. Kävellään labra-alueelle.
Aloimme testata urheilijoita. Sana kiersi.
Ensimmäiset huippu-urheilijani olivat yleisurheilijoita.
Sitten tuli Matt Biondi, maailman nopein uimari tuohon aikaan.
Keräsin tietoa, joka oli heille arvokasta.
Olin luontainen mainosmies.
Seuraavaksi tulivat NBA-pelaajat.
Koko Seattlen SuperSonics-joukkue oli asiakkaani vuosina 1992-1993.
EI TODISTEITA KIELLETYISTÄ AINEISTA
Jotta olisin voinut todella parantaa urheilijoiden suorituskykyä,
minun piti valmistaa lisäravinteita.
Loin kokonaisen mineraali- ja hivenaineperheen -
ja kehitin sinkki-magnesium-aspartaatin. Homma lähti kovaan nousuun.
Pian Denver Broncosin Bill Romanowski tuli pakeilleni.
Hän esitteli minut NFL-liigalle.
Yhtäkkiä minulla oli asiakkaana 250 NFL-pelaajaa.
BALCON OLYMPIAJOUKKUE 1988
Lyötkö maailmanennätyksen, Gregg?
KUULANTYÖNTÄJÄ
Minua saa kutsua herra Sinkiksi. -Herra Sinkki.
Vuodesta 1984 vuoteen 2000 asti -
Balcon ja Snacin toiminta oli täysin laillista.
Urheilijat eivät saaneet suoritusta parantavia dopingaineita.
Käyttivätkö kuulantyöntäjät ja muut sitten sellaisia? Tietenkin käyttivät.
Minä en kuitenkaan järjestänyt niitä.
Tiesin silti, että dopingaineita käytettiin yleisesti olympialaisissa.
Carl Lewis on kolmosradalla.
Ben Johnson loisti Soulin olympialaisissa vuonna 1988.
Johnson tekee sen taas! Uskomatonta. Aika on 9,79!
Uusi maailmanennätys. Uskomatonta.
Sain juuri tiedon, ja jos se pitää paikkansa,
kyseessä on historiallisen dramaattinen tapahtuma.
Ben Johnsonilta vietiin kultamitali. Testi paljasti anabolisia steroideja.
Hän on eräs niistä urheilijoista, joita on epäilty jo pitkään.
Sama pätee valmentaja Francisiin.
Jos on kaksi vaihtoehtoa…
JOHNSONIN VALMENTAJA
…hävitä ilman aineita tai voittaa aineilla, valinta on päivänselvä.
Huippu-urheilijoiden kanssa ymmärsin, että sellaista urheilu on huipputasolla.
Dopingia vaaditaan, jos haluaa siirtyä seuraavalle tasolle.
On pelottavia merkkejä, että kilpailusta on tullut liian kovaa.
Steroidit.
Yhdysvaltojen uusin huume-epidemia.
Presidentti Bush allekirjoitti asetuksen, jolla steroideista tehtiin luvanvaraisia.
Kyseessä on klassinen pulma.
Onko urheilussa tärkeintä voitto vai rehti kilpailu?
Kokemukseni mukaan 80% urheilijoista sanoo,
ettei tuhlaa 10 vuotta vain hävitäkseen. He ottavat pillerit.
YLEISURHEILIJA
Inhoan häviämistä.
On kamalaa, jos joku voi kehua voittaneensa minut.
Veikkaan, että se kumpuaa lapsuudestani.
Minua kutsuttiin "Tiny Timiksi".
Inhosin sitä nimeä.
Muistan, kun katselin Conan Barbaaria.
Hänestä tuli väkivahva orjatyössä.
Leikkasin ruohoa työnnettävällä leikkurilla.
Leikkuri oli näin korkea. Keskiosa oli tässä.
Työntelin leikkuria,
ja ohikulkijat katselivat, että siellä pikku-Tim työntää leikkuria.
Työnsin minkä jaksoin, koska halusin olla Conan Barbaari.
Halusin olla vahvempi ja nopeampi ja vaikka mitä.
Käytännössä harjoittelin tulevaisuutta varten.
Tavoitteeni oli olla maailman paras, kaikkien aikojen paras.
USA:n Tim Montgomery saattaa olla kisojen musta hevonen.
Vuonna 1997 alitin 10 sekunnin rajan yhdeksän kertaa.
…Montgomery ja Donovan Bailey.
Tiesin, mihin kykenen luontaisesti. Tarvitsin vain vähän ekstraa.
Hän on aika pienikokoinen.
Pari kiloa lisää tekisi hyvää. Hän voi olla tulevaisuuden lupaus.
Vuonna 1999 muutin Raleighiin, Pohjois-Carolinaan,
Aloin treenata Marion Jonesin valmentajan Trevor Grahamin kanssa.
Treenit olivat…
En suoriutunut niistä.
Menin Trevorin luo, ja hänellä oli videoita Ben Johnsonista.
En kyennyt samanlaiseen lähtöön kuin hän.
Trevor kysyi, näenkö raa'an voiman.
Silloin tutustuin pimeään puoleen. Suorituskykyä parantaviin aineisiin.
Ben Johnsonin kisassa -
kuutta tai seitsemää kahdeksasta epäiltiin dopingaineiden käytöstä.
Kahden metrin kaula tarkoittaa eroa kymmenen sekunnin ja 9,8 välillä.
Puhtailla papereilla juoksevan on todella vaikeaa voittaa.
Kun tapasin Trevor Grahamin, tajusin, että oli parasta suostua.
OIetin, että kaikki tekivät niin.
Kun ymmärsin koko jutun tekopyhyyden,
päätin alkaa pelata urheilun todellisilla säännöillä.
Loppu on historiaa, kuten sanotaan.
Kävin kehonrakennuskisoissa San Franciscossa.
Minulle esiteltiin 25 ammattilaiskehonrakentajaa,
alan suurimmat nimet.
Se on ainoa urheilulaji, jossa steroidit ovat liki pakollisia.
Kerroin, että testasimme veren mineraali- ja hivenainepitoisuuksia -
mutta kykenimme tekemään myös kattavia dopingtestejä.
Testasimme 25 kehonrakentajaa.
PUHDAS TULOS
Tyyppi luuli syövänsä stanotsolia, mutta verikoe paljasti sen valelääkkeeksi.
Niin minusta tuli osa sitä maailmaa. Yritin oppia kaiken steroideista.
Se oli uusi haaste, ja minä rakastan haasteita.
Niin pyörät lähtivät pyörimään.
BSCG-DOPINGTESTAUS LOS ANGELES
Olen Oliver Catlin.
Isäni oli dopingtestauksen guru tohtori Don Catlin.
DOPING-ASIANTUNTIJA
Toimin nykyään BSCG-yhtiön toimitusjohtajana.
Dopingin vastaisessa toiminnassa pyritään tasoittamaan pelikenttä.
Se on kuitenkin vaikeaa.
Victor halusi aineita, joita ei voi havaita,
muttei osannut itse valmistaa niitä.
Siihen tarvittiin kemisti Patrick Arnoldia.
KEMISTI
Tapasin Patrick Arnoldin Las Vegasin Mr. Olympia -tapahtumassa.
Hän sanoi keksineensä aineen, joka auttaa palautumisessa.
Hän ei kertonut tarkemmin.
Ostin häneltä pullon.
Kirkasta nestettä annosteltiin pipetillä pari tippaa kielen alle, mistä se imeytyi.
Testasin sitä itse, ja oloni oli erinomainen.
Tein muutamia kokeita -
ja mittasin testosteroniarvoni seuraavina päivinä.
Tajusin, että aine toimii kuin anabolinen steroidi.
Lääketehtaat olivat kehittäneet unohdettuja steroideja.
Balco alkoi kirjaimellisesti tehtailla uusia aineita.
Hän yhdisti vetyä gestrinoniini-ehkäisypillereihin -
ja loi erään kaikkien aikojen anabolisimmista steroideista.
Tein kattavat dopingtestit, mutta tulos oli puhdas.
Ainetta ei havaittu.
Ei helvetti, mietin. Hehkulamppu syttyi pääni yllä.
Victor varmaan tajusi, että dopingaineilla, joita ei voi havaita,
voi rikastua paljon nopeammin kuin laillisilla ravintolisillä.
Aloin antaa ainetta urheilijoille vuoden 2000 alussa.
Mitäs tästä sanot?
Mitä löysit?
Tässä on Marion Jones Sydneyn olympialaisissa vuonna 2000.
Heti alkajaisiksi Marion voitti muut suunnilleen neljällä metrillä.
Se osoittaa, miten ylivoimainen hän oli.
YLEISURHEILIJA
Marion Jones oli vuoden 2000 kesäolympialaisten kultatyttö.
Marion Jones ottaa johdon.
Häntä ei ole vielä lyöty.
Hänen tavoitteensa on olla voittamaton tänä vuonna.
Jones tienasi kolme miljoonaa vuodessa.
Hän tavoitteli Sydneyssä ennen näkemätöntä viittä mitalia.
Ajattelen viittä kultaa vain silloin, kun joku mainitsee asian.
Hänellä oli sponsoreinaan General Motors,
American Express ja Nike, se Can You Dig It? -mainos.
Tarvitsemme lisää roolimalleja. Mitä useampia, sen parempi.
Menikö jakeluun?
Olin jutellut vain Marionin valmentajan Trevor Grahamin kanssa.
He käyttivät perinteistä testosteronia, EPO:a ja kasvuhormonia.
He olivat kuulleet aineestani ja halusivat sitä Marionille.
Tajusin heti, että se oli suuri hetki.
Lähetin heille laatikollisen ainetta.
SYDNEYN OLYMPIALAISET 2000
Lupaan, että osallistumme näihin olympiakisoihin -
sitoutuen urheilemaan ilman dopingia ja huumeita.
OLYMPIAVALA
Paikan päällä laadimme Marionille kalenterin.
Päätimme, mitä otetaan, miten paljon otetaan ja milloin otetaan.
Kaiken tarkoituksena oli kiertää testit.
Jonesilla on tilillään seitsemän maailman 11 nopeimmasta ajasta.
Sain liput 100 metrin maalikatsomoon.
Se oli mieletöntä.
Melkein valmista.
Jones sai hyvän lähdön. Hän on voittoasemissa.
Hän kirii hitaasti kaulaa.
Tähtäsimme huipulle.
Jones puskee. Lawrencella on hyvä alku. Jones johtaa selvästi. Katsokaa eroa!
Hän pesee muut!
Tiesin hänen voittavan,
mutten arvannut, että hän voittaa ylivoimaisesti neljällä metrillä.
Muilla ei ollut mitään jakoa.
Marion voitti Sydneyn olympialaisissa viisi mitalia.
Tuntui hienolta olla osa menestystarinaa.
Se oli siinä!
Balco-tutkinnassa on merkittävää se, että se vie meidät kulissien taakse.
TOIMITTAJA
Se paljasti rikollisen toiminnan, jota oli harjoitettu salaa.
Se paljasti, mihin urheilijat ovat valmiita menestyäkseen.
Korkea lyönti oikeaan takalaitaan. Kunnari Barry Bondsille.
Steroidien käyttö oli kiellettyä baseballissa.
Niiden käyttöä ei kuitenkaan testattu.
Vuosituhannen vaihteessa -
kunnareita alkoi ropista ennennäkemättömään tahtiin.
Canseco on lihaksikas kuin sarjakuvasankari.
Vau. Olipa mojova lyönti.
Vuonna 1998 hätyyteltiin kaikkien aikojen yhden kauden kunnariennätystä.
Kisassa oli kaksi huippulyöjää, Mark McGwire…
McGwiren 45. kunnari.
…ja Sammy Sosa.
Lähtee kuin tykin suusta. Numero 48!
Koko maa seurasi lumoutuneena kisaa.
Kuusikymmentä!
Huudetaanko 66?
YHDEN KAUDEN ENNÄTYS
Seitsemänkymmentä! Voiko tästä vielä panna paremmaksi?
Bonds näki Sosan ja McGwiren huikeat suoritukset.
Bonds oli jo urallaan päässyt Hall of Fameen.
Hän ajatteli olevansa parempi kuin Sosa ja McGwire.
Miksei hänkin voisi saavuttaa yhtä huimia tuloksia?
Bonds oli kuitenkin jo iässä,
jossa useimpien ura hiipuu ja he jäävät eläkkeelle.
Yritän mietiä, mitä voin vielä saavuttaa.
Mikä motivoisi jatkamaan hommaa, jota olen tehnyt päivästä toiseen?
Valmentaja Anderson toi Barryn Balcoon.
BONDSIN VALMENTAJA
Valmentaja kysyi, voimmeko auttaa Barrya.
Tarkistaisimme verikokeista, mitä ravinteita hän kaipaa.
Annoin ensin Barrylle lukuisia laillisia ravintolisiä.
Olen menettänyt enemmän mestaruuksia kuin kukaan.
Välillä olen miltei turta koko hommaan. Se syö miestä.
Vuoden kuluessa Barry nosti painoaan yhdeksällä kilolla.
Muistaakseni hän painoi ensin 94 kiloa mutta seuraavalla kaudella 103.
Toimitimme hänelle kaikenlaisia ravintolisiä -
mutta emme mitään vahvempaa.
Moni luulee, että olit kuin lääkäri, joka määräsi vain steroideja.
Eipäs. Barrylla on oma lääkäri, mutta se en ole minä.
En antanut hänelle "kirkasta", "voidetta" enkä muitakaan steroideja.
En koskaan edes puhunut hänen kanssaan steroideista.
Koko tutkinta käynnistyi Bondsista. Hän oli maalitaulu.
Nimeni on Jeff Novitzky.
Johdin Balco-laboratorioiden tutkintaa.
VEROVIRASTON TUTKIJA
Se oli eräs kohutuimmista doping-tutkinnoista.
Rakastan urheilua koko sydämestäni.
Halusin pelata koripalloa NBA:ssa collegen puoliväliin saakka,
kunnes tajusin, ettei minusta taida olla siihen.
Valmistuttuani näin veroviraston rikostutkintaosaston mainoksen.
En ikinä unohda sitä.
Heidän mottonsa kuului: ole aseistettu kirjanpitäjä.
Se kuulosti mielenkiintoiselta.
Istuin luokassa, kun vanhempi tutkija sanoi:
"Keksikää itse tutkintanne. On turha odottaa käskyä Washingtonista."
"Jos näette kadulla hienon Ferrarin,
tarkistakaa rekisteristä, onko omistajalla varaa sellaiseen."
"Jos ei siltä vaikuta, ehkä asiaa kannattaa tutkia."
Aloin kuulla juttuja Balco-laboratorioista 90-luvun mittaan.
Paikka sijaitsi melkein naapurissa.
Firma väitti tekevänsä vain verikokeita -
mutta jakeli todellisuudessa dopingaineita urheilijoille.
Tutkin ensin valuuttatapahtumien tietokantaa -
ja näin, että Conte ja Balco-laboratoriot -
olivat nostaneet satojatuhansia dollareita oletettua verikoelaboratoriota varten.
Pelkästään se vaikutti epäilyttävältä.
Netin keskustelupalstoilla Conte puhui avoimesti steroideista.
Hän puhui aineiden vaikutuksesta, hinnasta ja tuntemistaan urheilijoista.
Kun näin urheilijat, jotka olivat Balcon asiakkaita,
muun muassa Barry Bondsin, aloin miettiä,
että tällainen tutkinta voisi herättää suurta kiinnostusta.
Tutkintaa pitäisi laajentaa ja selvittää, keitä muita juttuun liittyy.
Tapasin Victorin ensi kertaa Sydneyssä.
Biletimme joka ikinen päivä.
Joka ikinen päivä.
Hänet rankattiin maailman kahdeksanneksi parhaaksi.
Miesten 4 x 100 metrin viestissä Tim Montgomery saa kapulan.
USA johtaa…
Hän oli yksi parhaista.
Oli aika tehdä hänestä vielä parempi ja rikkoa maailmanennätys.
Maailmanennätys oli 9,79, ja se oli Maurice Greenen hallussa.
Olin mukana kisassa, kun hän teki sen 1999.
9,79. Tuleeko jotain mieleen?
Ben Johnson juoksi saman ajan Soulin olympialaisissa vuonna 1988 -
mutta menetti mitalinsa annettuaan positiivisen dopingnäytteen.
Se, joka rikkoo sadan metrin MM:n,
on kaikkien aikojen nopein ihminen.
Harvinainen kuin yksisarvinen.
Sanoin Mauricelle: "Pidä se toistaiseksi, nappaan sen myöhemmin."
Olin jo juossut saman tuloksen vuonna 1997 puhtain keinoin.
Kun Victor ymmärsi, että olin tehnyt sen ilman aineita,
hän sanoi, että rikon maailmanennätyksen. Sanoin, että sama vaikka kuolisin.
Halusin tuntea, millaista on olla suurin. Hinnalla millä hyvänsä.
Kuin olisin myynyt sieluni paholaiselle.
Silloin päätin auttaa Tim Montgomerya -
kehittymään maailman nopeimmaksi. Otin sen haasteena.
Siitä tuli maailmanennätysprojekti.
Valmiina.
Palattuamme aiomme laatia suunnitelman.
Millainen ohjelma vaaditaan,
jos haluamme päästä 9,92:stä 9,75:ään?
Ainahan voi puhua, mutta onnistuuko toteutus?
Se erottaa miehet pojista.
Otin heti yhteyttä Charlie Francisiin, Ben Johnsonin torontolaiseen valmentajaan.
Seuraavaksi otin yhteyttä Milos Sarceviin.
Häntä sanotaan "Milos the Mindiksi", koska hän on painoharjoittelun nero.
Trevor Graham esiintyi valmentajien pomona.
Victor Conte vastasi farmakologiasta.
Otimme kasvuhormoneja, insuliinia, EPO:a ja "kirkasta" -
ja laadimme kalenterin.
Steroidien käytön pitää olla suunnitelmallista.
Se oli jännittävää.
Isompi annos ei välttämättä paranna tulosta. Käyttö pitää optimoida.
Hänellä oli järjestelmä. Sain itselleni oikean lääkärin.
Sitten kuulin, ettei Victor ole lääkäri.
Moni kutsuu minua virheellisesti lääkäriksi.
En tiedä syytä, ehkä siksi, että tulkitsen verikoetuloksia -
ja annan ihmisille tietoa, jollaista yleensä saa lääkäreiltä.
Useimmat tuntevat minut basistina.
Soitin monien bändien levyillä.
Kuuluisin on varmaan Tower of Power.
Minulla oli kuitenkin kolme tytärtä.
Olin kiertueella kymmenen kuukautta vuodesta.
Palattuani tytöt olivat aina kasvaneet hurjasti.
Hei, kamera.
Hei, miten menee? -Miten sinulla menee?
Kerrohan nimesi.
Mikä nimesi on?
Ei, kerro minulle sinun nimesi.
Minun nimeni on Veronica.
Missä asut?
Minä asun kotona.
Lapsuudessani meillä pyöri aina urheilijoita.
VICTORIN TYTÄR
Asiakkaamme ylsivät usein suuriin saavutuksiin.
Se oli jännittävää.
Kertoisitko isille, minkä nimisessä paikassa hän työskentelee?
Joo. -Mikä paikan nimi on?
Se on Balco.
Balco. Mitä Balcossa tehdään?
Töitä.
Niin, mutta millaista työtä minä teen?
Vasta teini-iässä ymmärsin,
että isä oli mukana hämärähommissa.
Hän kertoi aina kaikesta avoimesti ja rehellisesti.
Tiesin, että hän johti jonkinlaista maailmanennätysprojektia.
Tämä on Modeston kisoista.
Tämä on toukokuulta 2001.
Ensimmäinen kisa, jonka hän voitti MM-tuloksella.
Tim murskasi ennätyksen.
Tim voitti!
Voittiko? -Tim voitti!
Voi luoja! -He kättelevät.
He kättelevät. Tosi ihanaa! En ole ikinä nähnyt mitään näin jännää.
Paidan selässä lukee "maailmanennätysprojekti".
Tuolla me ilmoitimme, että rikkoisimme maailmanennätyksen.
Aikani oli 9,96. Tiesimme, että meitä ei enää pysäytetä.
Muutos oli uskomaton.
Maailmanennätysprojektin alussa painoin 67 kiloa.
JOHNSONIN VALMENTAJA
Paino nousi melkein 80 kiloon.
Lihasmassa kasvoi lyhyessä ajassa 13 kiloa.
Greg Anderson tuli Balcoon auttamaan Timiä painoharjoittelussa.
Penkistä nousi ensin 120 kiloa, kahden kuukauden päästä 156 kiloa.
4,5 kiloa viikossa lisää. Tiny Tim näytti pian jenkkifutaajalta.
Se oli uskomatonta.
Tunsin itseni Conan Barbaariksi.
Olimme Victorin kanssa yhdessä aamusta iltaan.
Söimme yhdessä ja juhlimme yhdessä. Olimme tiimi.
Päivärytmini muuttui.
Kalenteri kertoi, mitä nappeja söin, miten paljon, milloin ja minkä kanssa.
Hänestä tuli lihaksikas.
Juoksutyyli muuttui, kun selkälihakset kasvoivat.
Sitten pudotimme painon noin 73 kiloon.
Victor Conte oli pomo.
Sitten lähdin Oslon kisoihin.
Tim Montgomery tulee oikealta.
Montgomery tekee loppukirin nelosradalla.
Epävirallinen aika 9,84 sekuntia.
Oloni oli mahtava.
Päihittäisin kenet vain.
Tänä vuonna on lyöty kovat pohjat.
Vain Maurice Greene on juossut nopeammin.
Sellaisesta muutoksesta on kyse. Ihmisestä tulee Teräsmies.
Montgomery tekee historiaa ja järkyttää koko pikajuoksun kenttää.
Mitä valmentajasi Trevor on oikein opettanut?
Pitää odottaa kärsivällisesti. Maailmanennätys tulee kun on tullakseen.
Hep!
Seuraavissa kisoissa rikkoisimme maailmanennätyksen.
Olimme suuruuden tai katastrofin partaalla.
Siihen tunteeseen jää koukkuun.
PUHDAS TESTITULOS
Urheilu, jota rakastan niin kovasti,
tahrittiin dopingaineilla ja sääntöjen rikkomisella.
He tekivät epäeettisen päätöksen rikkoa säännöt itsekkäistä syistä.
Uppouduin juttuun täydellisesti.
Siitä tuli kirjaimellisesti koko elämäni. Heti aamusta alkaen -
aina nukkumaanmenoon asti mietin pelkästään sitä.
Miten keksit tutkia hänen roskansa?
Käytin tekniikkaa urani alkuvuosina.
Moni tutkija ei mielellään tee sitä, koska se ei ole kivaa.
En silti usko,
että roskien penkominen on koskaan aiemmin saanut niin paljon julkisuutta.
Balcon roskia oli turvallista tutkia.
Roskat tuotiin ulos maanantai-iltaisin.
Menin paikalle puolenyön aikoihin ja häivyin mahdollisimman pian.
Tässä on juttuja, jotka esiteltiin Balco-oikeudenkäynnissä.
Tänne roskat vietiin joka ilta.
Roskis oli sunnilleen tässä. Roskakuskin piti tyhjentää se aamuisin.
Useimmiten olin tyhjentänyt sen jo yöllä.
Jätesäiliö oli hyvin valaistulla alueella.
Oli helppo erotella haisevat ruoantähteet, joita en kaivannut.
Muistan, miten toin saaliin kotiin ensimmäisenä yönä.
Löysin avattuja lääkepakkauksia -
ja olin tuskin uskoa silmiäni.
Hänen piti selvittää, mihin aineita käytettiin,
joten hän soitti labraamme. Siellä oltiin epäilevällä kannalla.
Luultiin, että joku siviili leikkii veroviraston tutkijaa.
Kerroin, mitä olin tekemässä ja mitä olin löytänyt.
Kävi ilmi, että hän todella oli veroviraston tutkija.
Aloimme koota palapelin palasia.
Ensimmäisenä yönä löysin kasvuhormonia.
Pakkaus oli avattu. Testosteronipakkaus.
Tässä on MM-kuulantyöntäjän viesti.
"Tässä maksu seuraavasta erästä. Tarvitsen sen loppuviikoksi. Kevin."
En ole koskaan urallani nähnyt niin huolimatonta roskien käsittelyä.
Bonds lyö kunnarin numero 39. Pallo pomppaa kentältä ulos.
KUNNARI 39
Kukaan ei ole yli 100 vuoteen yltänyt samaan tulokseen kauden tässä vaiheessa.
Vuonna 2001 Barry tavoitteli 70 kunnarin ennätystä.
Se tuntui jännittävältä. Tunsin hänet ja olin hänen faninsa.
Autoin häntä parhaani mukaan.
Vuoden 43. kunnari Bondsille.
Huippuluokan baseball-pelaajan ura on laskussa.
Yhtäkkiä hän alkaa pelata paremmin kuin Babe Ruth aikoinaan.
Numero 45 Bondsille.
En ole nähnyt muiden kuin Mark McGwiren ja Sammy Sosan pystyvän tähän.
Hän löi 49 kunnaria ennennäkemättömällä tahdilla.
En osaa selittää. Jos osaisin, olisin tehnyt samoin ajat sitten.
Viisikymmentä Barry Bondsille.
Hänen suunnitelmansa oli melkein nerokas.
Hän antoi Barry Bondsille aineita mutta kielsi maksamasta mitään.
Sen sijaan hän pyysi Barrya mainostamaan SNAC-ravintolisiä.
SNAC-lyhenne tarkoittaa kehittynyttä tieteellistä ravitsemusjärjestelmää.
Aamupillerin nimi on Vitalize.
Iltapillerin nimi on ZMA.
Barryn kunnariennätys johtui muka Victorin lisäravinteista.
Sinne meni!
Haluatko elinvoimaa keholle ja mielelle? Kokeile SNAC-ravintolisiä.
ZMA:n myynti kasvoi räjähdysmäisesti.
Vuonna 2000 meillä oli neljää erilaista ZMA-tuotetta -
GNC-ketjun kaikissa 9 000 liikkeessä ympäri maan.
ZMA:n tuotteita näki jokaisen ostarin ikkunoissa.
Tässä on herra Barry Bonds.
Tämä on kuvaussessiosta, jossa hänestä otettiin kansikuva.
Barryn tuli kertoa Muscle and Fitness -lehdessä,
miten upeita ravintolisät ovat.
"Nestemäinen ZMA toi viisi mitalia Sydneyssä -
ja tälle kaverille kunnariennätyksen."
Siitä oli valtava apu. Se lisäsi myyntiä ehkä jopa miljoonilla.
Syöttö lähtee.
Bonds lyö kovaa oikeaan takalaitaan! Yli menee!
Bonds liittyy Mark McGwiren, Sammy Sosan, Babe Ruthin ja Roger Marisin seuraan.
Vain he ovat yltäneet yhden kauden aikana 60 kunnariin.
Tässä huoneessa puemme urheilijat.
Kuten näette, täällä on paljon tavaraa.
Palkkioni oli, että brändi vahvistui.
Mietimme, että mikäs siinä, me mainostamme ZMA:ta,
mutta kukaan ei saa tietää, mitä ZMA-kuvion taakse kätkeytyy.
Tallissa oli huippukavereita.
Jokainen rikollinenkin kai luulee,
ettei kukaan ole aiemmin tehnyt niin nerokasta rötöstä.
Myöhemmin tajuaa, että teki elämänsä virheen.
Pontiac Grand Prixin 100 metrin pikajuoksu.
Siinä on mies, joka on loistanut tänä vuonna.
Montgomery taitaa olla ennakkosuosikki.
Varmasti.
Miesten 100 metrin USA:n mestaruuskisojen finaalissa -
Nike lupasi minulle 50 000 dollaria heidän vaatteidensa käyttämisestä.
Tim käytti ZMA-logoa.
Teetätimme pari kolme yksiosaista asua, joissa oli ZMA:n logo.
Hän käytti niitä useissa kisoissa. Olimme jo sopineet asujen käytöstä.
Viime hetkellä kuitenkin kuulin, että Nike halusi hänet mannekiinikseen.
Victor kysyi, olenko uskollinen hänelle vai Nikelle.
Sanoin, että 50 000 on iso raha.
"Minun aikani maksaa miljoonia", hän sanoi.
Projektiryhmän johtaja on pomo.
Projektin johtaja rahoittaa koko projektin.
Sanoin arvostavani hänen tukeaan ja lupasin käyttää ZMA:n logoa.
Yksikään yleisurheilija ei ole koskaan mainostanut kisoissa vitamiinimerkkiä.
Ei koskaan yleisurheilun historiassa.
Sieltä tulee Montgomery! Tim Montgomery!
Käytin finaalissa ZMA:n asua ja tein sitten diilin Niken kanssa.
Victor hermostui. Hän halusi hallita sponsorisopimuksia.
Ensin hän oli lääkäri, sitten manageri.
Jos olisin allekirjoittanut diilin, hän olisi ottanut siitä kaiken irti.
Hän veloitti avustaan MM-kisoissa ja halusi 35 prosenttia voittorahoista.
Sen prosentin hän halusi jatkossakin.
En koskaan vaatinut prosenttiosuutta voitoista.
Se on silkka vale, jonka Tim on keksinyt omasta päästään.
Hän oli uskollinen minulle. Ei hän halunnut vaihtaa luottomiestä.
Olisiko se ollut reilua?
Jossain vaiheessa tajusin, etten voi jatkaa sen kaverin kanssa.
Lopetin yhteistyön.
Vaikea kuvitella, että hän olisi halunnut lopettaa yhteistyön.
Olin rikkomassa maailmanennätyksen.
Pidän Victorista, mutta hän satutti minua,
kun halusi 35 prosenttia.
Pidin häntä ystävänä.
"Katso silmiin ja sano, että tunnet minun olevan velkaa sinulle."
"Mitä sain siitä hyvästä, että käytin ZMA-logoa finaalissa?"
En halunnut enää olla tekemisissä Victorin kanssa.
Victor sanoi, etten voi lähteä noin vain.
Hän sanoi, etten pärjäisi ilman häntä. Katsotaan, sanoin. Pystyn tähän yksin.
Löysin kymmenittäin kertakäyttöisten injektioruiskujen pakkauksia -
mutten yhtään ruiskua. Mietin, että jos löytäisin ruiskun,
voisin lähettää sen DNA-analyysiin.
Haastoimme lääkejäteyhtiön oikeuteen.
He keräsivät viikoittain terävät jätteet Balcolta -
ja toivat ne lajittelukeskukseensa, missä sain tutkia ne.
Lähetimme ruiskut labraan.
Saimme selville, mitä aineita ruiskuilla oli injektoitu.
Seurasimme Balcolle saapuvia postilähetyksiä.
Saimme selville lähettäjän ja sen, kelle posti oli osoitettu.
Löysin jopa Patrick Arnoldin e-mailin,
jossa hän kertoo lähettävänsä Victor Contelle muuntosteroidia.
TÄSSÄ VAIN PIENI NÄYTE
Tilikirja kertoi urheilijoiden maksamat summat.
Löytyi laskuja epitestosteroni-nimisestä aineesta.
"Kirkkaan" käyttäminen sekoitti hormonitasapainon täydellisesti.
Siitä antidopingtutkimus on kiinnostunut.
Siinä tutkitaan testosteronin ja epitestosteronin suhdetta.
Etsimme tapauksia, jossa testosteronin ja epitestosteronin suhde ylittää 4:1.
Sitä suurempi arvo on merkki testosteronidopingista.
VOIDE
Victor Conte kehitti "voiteen", joka laski suhdelukua,
niin etteivät testosteroniarvot enää näyttäneet luonnottomilta.
Tällaisten keinojen käyttäminen dopingin havaitsemisen estämiseksi -
on kissa ja hiiri -leikkiä.
…mutta toinen pesävahti käänsi tilanteen tuplapeliksi.
Bonds lyö, ja pallo lentää kohti McCoveynlahtea!
Sinne meni! Kunnari!
Kunnari numero 69 Bondsille!
Minusta koko juttu muuttui aika omituiseksi.
Mistä oikein oli kyse?
Baseballpiireissä ja mediassa kohistiin,
että pelaajat kävivät salilla ahkerammin kuin koskaan.
He söivätkin paremmin, ja siksi kunnareita lyötiin useammin.
Juttu ei vaikuttanut ihan uskottavalta.
Ennätys on yhden kunnarin päässä.
Kun näin ne tulokset ja tiesin, mitä kulissien takana tapahtuu,
olin varma, että tulokset johtuivat dopingaineiden käytöstä.
Bonds pamautti. Taitaa olla kunnari numero 70!
Niinhän se on! Hän on rikkonut Mark McGwiren ennätyksen vuodelta 1998.
Voiko joku kasvattaa vuodessa yhdeksän kiloa lihasta ilman steroideja?
Vastaus: kyllä voi.
Kaikki riippuu treeniohjelmasta ja kalorien määrästä ja laadusta.
Etkö antanut Bondsille steroideja?
En antanut hänelle lainkaan steroideja.
Korkea lyönti keskikentästä oikealle ja suoraan katsomoon!
Numero 71!
Mikä lyönti!
Yli 128 metriä!
En ollut mukana treeneissä.
Käytännössä Greg päätti lisäravinteista.
Annoitko Gregille "kirkasta"?
Kyllä.
Tämänhän sinä haluat kuulla. Että tiesin Bondsin ottaneen steroideja.
Ei onnistu, koska en tiennyt.
Haluatko, että arvaan?
Arvaanko, ottiko Bonds steroideja?
Todennäköisesti.
Onko minulla suoria todisteita?
Vain se, mitä sain nähdä myöhemmin oikeudessa.
Gregin muistiinpanot viittasivat siihen.
"KIRKAS" / B.B.
Kenen tämä on?
GREG ANDERSONILTA LÖYDETTYJÄ TODISTEITA
Siinä lukee "Bib". En tiedä, kuka se on.
Kyse on maalis- ja huhtikuusta.
Mitä muuta siellä on? -Voisiko se olla Barry Lamar Bonds?
Voihan se olla "BLB". Tämä ei ole minun käsialaani.
En haluaisi spekuloida. Tämä voi olla Andersonin käsialaa.
En tiedä sitä varmasti.
Näen tämän ensimmäistä kertaa.
"VOIDE" / PELI
KAUSI 2002
Vuonna 2002 minulla oli kaikki syy olla onnellinen.
Harjoitukset sujuivat hyvin.
Aikani pysyivät samana tai paranivat.
Tim Montgomery jätti muut jälkeensä 9,91 sekunnin ajalla.
Käyrä on selvä.
Hän jatkoi yhteistyötä Charlie Francisin kanssa.
Graham oli virallinen valmentaja.
Hän oli kerännyt riittävän varaston antamiani aineita.
Ei, ei.
Ei.
Kukaan ei saanut Victorilta vuoden varastoa.
Hän säännösteli aineet viikko kerrallaan.
Otin vain insuliinia, joka ei näy testeissä,
ja HGH-kasvuhormonia.
Vuoden mittaan juoksin yhä kovempia aikoja.
Vuoden viimeinen kisa oli Pariisin Grand Prixissa.
Vitosradalla Tim Montgomery, jonka ennätys tältä vuodelta on 9,91.
Ajatukseni harhailivat, kun tulin kentälle.
En ottanut paineita.
Olympiavoittaja ja ME-mies…
Sitä hetkeä varten olin treenannut. Halusin tehdä jotain suurta.
Suuruus tulee, kun on tullakseen.
…nelosradalla.
Valmiina!
Ripeä lähtö.
Tim Montgomery säntää matkaan Chambers vierellään.
Osa minusta unelmoi,
että olisin mukana tekemässä jotain suurta.
Montgomery johtaa 60 sentillä, 90 sentillä.
Yhdeksän sekuntia ja 78 sadasosaa, maailmanennätys Tim Montgomerylle!
Sensaatiomainen esitys…
Se oli historiallinen hetki.
Yhdeksän ja 78 sadasosaa.
Hänen reaktioaikansa julkaistiin juuri.
Kymmenesosasekuntia nopeammin ei voi lähteä.
Kaikki kysyivät: "Tajusitko, mitä teit?" Vilkaisin taakseni.
Numerot olivat 9,78.
Silmissä pimeni.
Nyt se on virallista. Tim Montgomery teki maailmanennätyksen.
Kun olin juossut kunniakierroksen ja kuvauttanut itseni tuloksen vieressä,
Sanoin itselleni, että tein sen.
Tein sen.
Se oli katkeransuloista,
koska tiesin, ettei hän olisi onnistunut ilman minua, Milosia ja Charlieta.
Me olimme projektin aivot. Hän ei olisi onnistunut yksin.
Ainakin se on minun mielipiteeni.
…uuden ME:n haltija Tim Montgomery. Tulit, näit ja voitit koko potin.
Uskomatonta. Muuta en osaa sanoa.
Miten aiot panna tästä paremmaksi? -Juoksen ensi vuonna 9,75.
Ajattelin, että seuraavaksi minusta tulisi kaikkien aikojen suurin.
Sitten painajainen alkoi.
Tämä laite on kolmoiskvadrupolimassaspektrometri.
Se voi hajottaa molekyylin, tarkastella eri spektripiikkejä -
ja yhdistää sormenjäljet eri lääkeaineisiin.
Tämän avulla kykenimme rikkomaan salauksen -
ja paljastamaan Balcon.
VIRTAUKSEN SÄÄTÖ
"Kirkkaan" koostumusta alettiin selvittää,
kun laboratorioomme saapui salaperäinen ruisku.
Antidopingtoimikunta sai steroidin Trevor Grahamilta,
yleisurheiluvalmentajalta, joka teki yhteistyötä Balcon ja Conten kanssa -
ennen riitaantumistaan.
Ei todellakaan ollut yksinkertaista selvittää aineen koostumusta.
Analysoimme sitä laitteillamme.
Massaspektrometri tunnistaa aineesta joukon spektripiikkejä.
Kyse on noiden spektripiikkien tunnistamisesta.
Tuo työ kesti kuukausia.
Käytännössä he takaisinmallinsivat aineen selvittääkseen sen koostumuksen.
Urheilijoiden tietämättä oli luotu testi,
joka paljasti näkymättömäksi luullun aineen.
Tiesin kuukausien ajan, että minua seurattiin.
Se alkoi, kun posteljooni kertoi,
että jonkinlaiset viranomaiset kopioivat päivittäin postini.
Minun piti olla varovaisempi, koska isoveli valvoi minua.
Keräsin roskia loppuvuodesta.
Tutkin säännöllisesti erään hyvin valaistun roskiksen.
Se siirrettiin.
Etsin uuden roskiksen, jota pidin turvallisena.
Rakennuksen omistaja alkoi soitella.
Hän valitti, että vein roskia hänen roskikseensa.
Jestas, mietin. Kävin katsomassa.
Roskamme olivat hänen roskiksessaan. Jestas, mietin.
Sitä jatkui ja jatkui.
Kolmannella kerralla kaveri ilmoitti, että soittaa poliisille.
ILMOITUS OUDOSTA TOIMINNASTA
Isä soitti ja kysyi, olenko lukenut ilmaislehden.
Hän kehotti katsomaan siinä julkaistuja poliisiuutisia.
Jutun mukaan Balco vei laittomasti roskansa jonkun toisen roskikseen.
Se pelästytti minut.
Olin vähällä jäädä kiinni.
Koska roskien tutkiminen ja postin seuranta oli paljastunut,
ajattelimme, että on aika julkistaa tutkinta.
SYYSKUUN KOLMAS PÄIVÄ 2003
Syyskuun kolmantena 2003 -
UUTISTOIMITTAJA
uutistoimitukseen tuli outo soitto.
"Menkää tähän paikkaan." "Mihin aikaan?" "Emme me tiedä."
"Menkää vain sinne ja odottakaa."
Alkoi saapua autoja ja viranomaisten näköisiä kavereita.
Olivatko he verovirastosta?
VERORIKOSTUTKINTA
Emme tienneet, ketä he etsivät ja kauanko homma kestäisi.
He menivät rakennukseen. En tiennyt, mitä Balco tekee.
Meitä jännitti. Emme tienneet, syntyisikö ammuskelua.
Tunnelma oli kireä.
He ajoivat pihaan ja levittäytyivät tähän ja tähän ja kulman taakse.
Kuusi tai seitsemän mustaa autoa täynnä poliisin erikoisryhmän porukkaa -
luotiliiveineen ja kivääreineen. Helikopteri pörräsi talon yllä.
Liittovaltion viranomaiset ratsasivat Balco-yhtiön tilat Burlingamessa.
Erikoisryhmä tuli paikalle. Se oli kuin elokuvissa.
Herätti pahennusta, että paikalle tuli 20-30 viranomaista aseineen.
No, kannamme asetta työssämme.
Suoritamme aina etsinnät aseistettuina. Kaikki näkemäni aseet olivat kotelossa.
Emme rynnänneet sisään piiput tanassa.
Kun katsoin ikkunasta, näin ABC:n, NBC:n ja CBS:n autot.
Sitten tulivat satelliittifirmat.
Joku Novitzkyn tiimistä oli soittanut uutistoimitukseen.
Voitko paljastaa lähteen?
Tietenkään en voi paljastaa lähteitäni.
En antanut vinkkiä.
Naapurit olivat nähneet Balcon asiakkaat.
Barry Bondsin nähtiin usein asioivan rakennuksessa.
Ihmiset alkavat puhua ja soitella.
Balcon edustaja saatettiin ulos rakennuksesta.
Victor Conte on yksi neljästä henkilöstä, joita syytetään laittomista aineista.
Katselen juttua ja mietin,
kuka on tuo tyyppi, jolla on ZMA-lippis päässään.
Kaveri hikoilee kovasti. Hän on varmasti jutun pahis.
Se on toimittajan työtä. Selvitämme, kuka on pahis.
Liittovaltion viranomaiset eivät kerro, mitä Balco-laboratoriosta taannoin löytyi.
Syytteitä ei nostettu eikä ketään pidätetty.
Olympiaviranomaisten mukaan Balco voi olla osallisena salaliitossa,
jossa dopingtestejä kierrettiin uudella muuntosteroidilla.
Juttu tuntui ylimitoitetulta.
Mietin, liittyykö tarinaan jotain, mitä en tiedä.
Miksi tästä kohistaan niin paljon?
Kun suoritimme etsinnän Balcon tiloissa,
löysimme arkistolaatikoita, joissa oli urheilijoiden nimiä.
Ne sisälsivät kansioita, joista löytyi dopingkalentereita,
tilikirjoja ja virtsakoetuloksia, joista osa paljasti steroideja.
Dopingaineita oli laatikkokaupalla.
Varastosta löytyi varsinainen apteekki.
"VOIDE"
Keräämieni todisteiden perusteella -
tiesin oikeat kysymykset.
Luen kuulustelumuistiota, jonka Jeff Novitzky kirjoitti 3.9.2003.
Hän oli laatinut listan.
Siinä oli sarakkeet "yleisurheilu", "NFL" ja "MLB".
Sarakkeisiin oli listattu nimiä.
Kävimme listan läpi, ja hän myönsi kiistatta,
että oli antanut urheilijoille "kirkasta" ja "voidetta".
Hän kysyi, teinkö yhteistyötä urheilijoiden kanssa.
Luulin hänen tarkoittavan verikokeita, ravinnelisiä ja ohjelmien laatimista.
En myöntänyt antaneeni kellekään dopingaineita.
Tuo ei pidä paikkaansa.
Olin hyvin selkeä sanoissani.
Mitä järkeä olisi ollut kuulustella häntä, ellen olisi kysynyt dopingaineista?
Juuri sen takia olin siellä.
En koskaan antanut Barry Bondsille "voidetta" tai "kirkasta".
Hänellä ei ole minkäänlaisia todisteita,
että olisin antanut Barry Bondsille steroideja.
Jos on, missä todisteet ovat?
Barry Bonds toimitti säännöllisesti virtsa- ja verinäytteitä Balcolle.
Asiakirjat osoittavat kokeiden paljastaneen -
metenolonia ja vahvaa anabolista steroidia nandrolonia.
Ei ole siis epäilystäkään,
että Bonds käytti tietoisesti aineita runsaasti ja monien vuosien ajan.
Hänen ylistetyt urheilusaavutuksensa olivat kiistatta osin dopingin ansiota.
METENOLONI - POSITIIVINEN NANDROLONI - POSITIIVINEN
20. LOKAKUUTA 2003
Olemme kuulleet urheilijoiden steroidien käytöstä.
Kymmenet huippu-urheilijat pitävät kilpailutaukoa -
kertoakseen suurelle valamiehistölle niin sanotun muuntosteroidin kehittäjästä.
Ratsian jälkeen haastoimme kymmeniä huippu-urheilijoita -
suuren valamiehistön kuultavaksi San Franciscoon.
Kehotimme heitä vain kertomaan totuuden ja kerroimme, ettei heitä epäillä mistään.
Heidän pitäisi vain kertoa totuus.
TIM MONTGOMERY OIKEUDEN KUULTAVANA
Sain haasteen saapua oikeuteen.
Heillä oli kuulemma todisteita yhteistyöstämme Victorin kanssa.
Kerroin omasta osallisuudestani.
Käytin "kirkasta".
Kasvuhormonia käytin myös.
Kerroin suurelle valamiehistölle, ettei Victor sanonut, mitä antoi meille.
Victor oli huijari.
Ei hän ole mikään lääkäri.
Voimakkaita hormonivalmisteita ei ollut testattu kliinisissä testeissä.
Urheilijoita käytettiin koekaniineina.
Victor luki artikkeleita kasvuhormonin ja EPO:n vaikutuksista.
Sitten hän testasi urheilijoilla, toimiiko hänen valmisteensa.
Löysimme Patrick Arnoldin meilin, jossa hän kertoo aineestaan.
Hän ei tiennyt oikeaa annostusta ja käski vain kokeilla, mikä toimii.
Naisurheilijat kertoivat kuukautisten lakanneen jopa vuosikausiksi -
ainetta käyttäessään.
Conte toimi urheilijan lääkärinä ja apteekkarina.
Se on hyvin vaarallista.
Voi luoja.
Tein kaikille kattavat verikokeet.
Varmistin, ettei sivuoireita ole ja että annostus on sopiva.
Päinvastoin kuin väitettiin.
Siihen turtuu. Ei enää erota oikeaa väärästä.
Loppujen lopuksi -
halusin jotain niin kovasti,
että olin valmis maksamaan millaisen hinnan tahansa.
Puolentoista vuoden tutkinnan jälkeen -
liittovaltion suuri valamiehistö Pohjois-Kaliforniassa -
julkisti neljälle henkilölle 42-kohtaiset syytteet…
OIKEUSMINISTERI
laittomien anabolisten steroidien toimittamisesta kymmenille urheilijoille.
Bondsin valmentajaa Greg Andersonia -
ja Victor Contea syytetään toiminnan johtamisesta,
rahanpesusta ja lääkeaineiden todellisten nimien peittelystä.
Laittomien steroidien käyttö kyseenalaistaa paitsi urheilijat -
myös koko heidän edustamansa urheilulajinsa rehellisyyden.
Minusta on aika outoa, että herra Ashcroft sotkettiin asiaan.
BALCON ASIANAJAJA
Juttu on ikävä kyllä poliittinen.
Steroidien ja suorituskykyä parantavien aineiden käyttö -
baseballissa ja muissa urheilulajeissa on vaarallista ja antaa väärän viestin.
Siksi pyydän joukkueiden omistajia, valmentajia ja pelaajia ottamaan ohjat.
Hankkiutukaa heti eroon steroideista.
Tämä on kuin ampuisi kärpästä singolla.
BALCON ASIANAJAJA
Kärpäsiä on tuhansia.
Ongelma ei katoa mihinkään.
SYYTE: RAHANPESU SALALIITTO
Syytettyjä uhkaavat pahimmillaan pitkä vankeustuomio ja isot sakot.
Tiesin, ettei heillä ollut väitettyjä todisteita.
Miksi luulet, että kuultuani 42-kohtaiset syytteet -
olisin kävellyt toimittajien sekaan ja tehnyt näin?
Se tarkoitti tätä!
MITEN TÄMÄ MIES LOI URHEILUHISTORIAN SUURIMMAN DOPINGSKANDAALIN?
Siihen aikaan hän saattoi olla uutisissa päivittäin.
Häntä riepoteltiin mediassa jokaisen istunnon jälkeen.
42 syytekohtaa tuntui vakavalta.
Muistan, miten hän tarttui kädestäni ja johdatti toimittajien läpi.
Kamerat surrasivat, kaikki huusivat.
Sellainen on pelottavaa.
Tutkinnan tarkoituksena oli vain repiä otsikoita.
Novitzky kehuskeli peiteagenteille,
että hänestä tulee nykypäivän Eliot Ness.
Nappaan Al Caponen ja minusta tehdään leffoja ja kirjoja.
Luultavasti sanoin niin, koska opin jo koulutuksessa,
että pitää etsiä tutkimuskohteita, jotka saavat paljon huomiota.
Toivon mukaan se saa muut samoihin rikoksiin syyllistyvät miettimään asiaa -
ja lopettamaan toimintansa tuomion pelossa.
OLYMPIAEDUSTAJAT PANNAAN?
Uskoakseni Jeff Novitzky vuoti tiedot Chroniclelle.
En todellakaan vuotanut.
Victorin kaltainen narsisti ehkä mietti, että huonoa julkisuutta ei olekaan.
Muistan, kun hän esiintyi 20/20-ohjelmassa.
Hän oli syytteessä, mutta juttu oli vielä kesken.
Hänen asianajajansa soittivat ja kertoivat,
että Victor on jostain syystä päättänyt esiintyä 20/20-ohjelmassa.
Koko tunnin ohjelma oli omistettu hänen tekosilleen.
Kyseessä oli himoituin kaikista ennätyksistä ja kultamitaleista.
Meillä oli siis yhteinen unelma. Minä olin ikään kuin projektin aivot.
Laaditte siis rikollisen salaliiton maailmanennätyksen rikkomiseksi.
HGH - INSULIINI - EPO
Sitähän se oli, eikö niin?
Jos kysyt, liittyikö siihen laittomuuksia, vastaus on kyllä.
Kaveri tunnusti rikollisen toimintansa valtakunnallisessa tv-lähetyksessä.
Eihän kukaan tee niin.
Väitätkö, että Marion Jones käytti dopingaineita?
Ilman muuta.
Näitkö todella hänen piikittävän itseään?
Kyllä.
Victor Conte on harhainen.
Hän vasikoi urheilijoita menettelystä, jossa oli itse mukana.
Näitkö moraalista ongelmaa ymmärtäessäsi,
että kilpaillakseen on pakko petkuttaa?
Vastaus on ei.
Jos tietää, että kaikki tekevät niin -
ja että se on pelin henki, ei se ole petkutusta.
Minua haukuttiin vaikka millaisilla nimillä.
Tohtori Frankenstein, urheilun Saddam Hussein.
On silti tärkeää oppia, että vastoinkäymisiä tarvitaan.
Tiedättekö?
Jos haluaa isot lihakset, pitää nostaa isoja painoja.
Victor oli vaikeassa tilanteessa, kun tulimme mukaan juttuun.
Hän oli tehnyt tv-haastattelun…
VICTORIN TOINEN JURISTITIIMI
…ja jutusta kohistiin.
Asiat eivät edenneet toivottuun suuntaan.
Edelliset asianajajat olivat jo tehneet useita vetoomuksia -
todisteiden ja lausuntojen hylkäämiseksi.
He olivat napit vastakkain tutkivien viranomaisten kanssa.
Victorin piti tehdä iso päätös,
yrittääkö hän sopia jutun -
vai taistella siitä seuraavan vuoden ajan.
Victor päätti neuvotella.
Odotimme valtavia steroidivarastoja ja miljoonien dollarien bisnestä.
Sellaista tarinaa kerrottiin.
Kun perehdyimme asiaan, kaikki kutistui.
Miljoonista tuli satasia ja varastosta kaappi.
Aineita oli vain kourallinen.
Dopingaineita oli vain pikkuruinen määrä.
Neuvottelimme viikosta toiseen syyttäjien kanssa -
ja todistimme kohta kohdalta, että Victorin toiminta ei ollut laitonta.
Heidän kunniakseen on sanottava, että he myöntyivät.
Se oli tosi hauskaa.
Puuhassa ei ollut mitään epäselvää. Victor antoi urheilijoille aineita.
Mutta oliko se laitonta?
"Kirkas" ei ollut laitonta.
Mielestämme edes "voide" ei ollut laitonta.
Se oli laimennettua testosteronia, jota levitettiin voiteena iholle.
Laki ei koskenut sekoituksia.
RAHANPESU
Victorin liikuttelemat rahasummat -
jäivät alle tuhanteen dollariin.
Summa oli naurettava verrattuna liittovaltion syyttäjien muihin juttuihin.
Se oli aivan merkityksetön.
Ketään ei ollut koskaan syytetty huumemäärästä,
joka oli niin pieni, ettei tuomiosta ollut edes ohjeistusta.
Sellainen heidän juttunsa oli.
Onko kommentteja, Victor?
Myöhemmin sitten.
En koskaan unohda päivää,
kun näin San Francisco Chroniclen etusivun,
ja otsikossa luki:
40 Balcon 42:stä syytteestä hylättiin.
Alaotsikko oli: näpäytys, joka kuultiin ympäri maailman.
Herra Conte, voisitteko…
Victor Conte tunnusti syyllisyytensä kahteen rikokseen,
salaliittoon steroidien jakelemiseksi sekä rahanpesuun.
Liittovaltion sietäisi hävetä. Syytekohtia oli aluksi 42,
mutta Conte tunnusti vain kaksi kohtaa.
Sopimus ei myöskään "velvoita herra Contea avustamaan syyttäjää -
muiden tutkintaan liittyvien henkilöiden syyttämisessä".
Urheilijat vapautuivat.
Urheilijoita kohtaan ei nosteta minkäänlaisia rikossyytteitä.
Conte sai puoli vuotta liittovaltion vankilassa.
Hyvällä käytöksellä tuomiosta istutaan yleensä 85 prosenttia.
Hän istui vähän yli neljä kuukautta.
Tässä on kuvia, jotka isäni lähetti vankileiriltä.
Tässä on hänen sellikaverinsa, Evil.
Isä pelkäsi häntä aluksi, kuten hyvin voi kuvitella.
Kun hän näki kaverin, hän ajatteli, että on mennyttä.
Evil kuitenkin puolusti isää.
He ystävystyivät ja ovat yhä hyviä ystäviä.
Oli kiva nähdä, että isä sai kavereita ja…
Sellainen kokemus tekee nöyräksi.
Otin täyden vastuun.
En tehnyt yhteistyötä syyttäjän kanssa.
Tein väärin ja lähdin vankileirille. Ansaitsin sen. Suoritin tuomioni.
Kun kävelin portista sisään,
minut pantiin välittömästi kävelemään metallinpaljastimen läpi.
"Nenä seinään", minulle karjuttiin.
Sain käsiraudat. Siitä eteenpäin olin heidän omaisuuttaan.
Olin postittanut itselleni aikakauslehtiä. Saisin ne saapuessani vankilaan.
Kun posti sitten tuli,
kirjeet työnnettiin sisään sellin oven ruokaluukusta.
Itse lähettämieni lehtien lisäksi -
mukana oli kirje nuorimmalta tyttäreltäni.
Missä asut?
Minä asun kotona.
Missä se on? Missä kaupungissa?
Mukana oli kuvia lapsistani, ja…
Silloin asia valkeni minulle.
Tajusin, että olin menettänyt elämäni hallinnan.
En ollut oikeastaan pohtinut,
miten vakavia seuraukset olisivat.
Luulin, että olen iso mies. Selviän kyllä kaikesta, mitä käy.
Olin ollut kamala isä.
Riistin lasten turvallisuudentunteen.
Aiheutin paljon epävarmuutta.
Menestys on koukuttavaa.
Ylistys ja kiitos on koukuttavaa. En silti puolustele isäni tekoja.
On selvää, että hän ylitti eettiset rajat. Toivon, ettei hän olisi tehnyt sitä.
En silti tajunnut,
että jokaisen urheilijan perhe koki saman.
Heidän piti kohdata lapsensa,
jotka olivat koulussa kuulleet, että isä käyttää steroideja.
Lapset eivät ymmärrä sellaista.
Kolme lastani harrastaa yleisurheilua.
Toisiksi vanhin poika treenaa kanssani. Hän kysyi, miten steroidit toimivat.
"Ne pilaavat elämäsi", vastasin.
Juoksijat paikoilleen.
Valmiina.
Sanoin, että jos voittaa juoksun mutta antaa positiivisen dopingnäytteen,
mitä se hyödyttää?
Lopettaessaan toivoo, että on toiminut oikein.
Joskus pitää yrittää vielä enemmän.
Pitää tuntea, ettei toista mahdollisuutta ole.
Kaikki, mitä tein menneisyydessä,
kaikki vääryydet…
Poika sanoi, ettei välitä niistä.
Hän sanoi, että uskoo minuun nyt.
Kun nyt ajattelen asiaa,
samalla tavalla Victor Conte uskoi maailmanennätysprojektiin.
Hän uskoi unelmaan.
Voisiko sanoa, että loimme hirviön? Ehkä jossain määrin.
Silti suurin osa Conten nähneistä tajuaa, millainen mies hän on.
Käytettyjen autojen kaupustelija, helppoheikki, huijari.
Haluan elämässäni omistautua -
luomaan tasavertaisen pelikentän tulevaisuuden nuorille urheilijoille.
Olen ehdottomasti ylpein panoksestani antidopingliikkeelle.
Tapasin antidopingjärjestö WADA:n edustajia -
ja paljastin yksityiskohtaisesti, miten urheilijat kiertävät -
nykyisiä antidopingkäytäntöjä.
Nykyään käytetään erilaisia kiertotekniikoita.
Laitetaan tämä kielen alle.
Väärinkäytöksiä on yhä. Tutkimuksia pitää jatkaa.
Kuinka moni käyttää dopingia? -Ehkä puolet urheilijoista.
MMA-vai ammattiurheilijoista? -MMA-urheilijoista.
Koska et voi enää tienata huijauksella…
UFC:N PUHEENJOHTAJA
…käänsit ilmeisesti takkisi ja aloit syytellä muita.
Uskomatonta, että häntä kuunnellaan.
Hänen lausuntojaan ei kannata lainata. Conte on kaksinaamainen paskiainen.
Victor jakoi dopingaineita ja paljasti sen jälkeen järjestelmälle,
miten käyttäjät saadaan kiinni. Hän käänsi kelkkansa.
Eikä huijaria kannata uskoa,
koska hän huijaa.
Nyrkkeily on urheilulajeista huonomaineisin.
Sieltä löysin uuden kodin.
Victorista sanotaan…
KEVYEN SARJAN MESTARI
…että hän on huijari ja yrittää tyrkyttää dopingaineita.
En miettinyt sellaisia.
Suoritukseni kyllä parani, mutta siihen ei tarvittu dopingia.
Victor on varsinainen hullu tiedemies.
Olet peto.
Kun saa tarpeeksi happea,
maitohapon tuotanto kasvaa,
mikä puolestaan lisää testosteronin ja kasvuhormonin tuotantoa.
Nopeus ja voima kasvavat kymmenellä prosentilla.
On olemassa monia toimivia, laillisia kikkoja.
Devin on lyönyt uuden vaihteen silmään.
30-0 Devin Haneylle.
Hän puolustaa…
Victor haluaa nimensä parrasvaloihin keinolla millä hyvänsä.
En uskoisi sanaakaan hänen puheistaan.
Balco-tutkinta muutti koko maan suhtautumista -
ja johtajien suhtautumista dopingaineisiin.
Ennätys ei syntynyt likaisin keinon.
Ei ollenkaan.
Sillä oli seuraamuksia,
joiden pohjalta luotiin nykyinen dopingtestaus.
Suuri yleisö kai muistaa Victor Conten miehenä,
joka omin käsin pilasi urheilun maineen.
Toivottavasti asia muuttuu.
Victor keksii aina jotain.
Osaksi se johtuu siitä, että hän hallitsee kertomusta itsestään.
Niin Yhdysvalloissa tehdään. Eikö hän aja edelleen Bentleyllä?
Ymmärsin, että huonoa julkisuutta ei olekaan.
Mietitäänpä Google Adsin mainosten kohdentamista.
Jos hakee Googlesta "Barry Bondsia", "Marion Jonesia" tai "Balcoa",
saa nähtäväkseen ZMA:n mainoksen.
Sain sitruunoita ja tein niistä limonadia.
Ehkä lähetän viranomaisille kiitoskortin. Voin tienata miljoonia heidän ansiostaan.
CONTE SANOO ANSAINNEENSA 80 MILJOONAA DOLLARIA RAVINTEILLAAN
VUONNA 2007 BARRY BONDS LYÖ 756. KUNNARINSA
HÄNESTÄ TULEE KAIKKIEN AIKOJEN ENITEN KUNNAREITA LYÖNYT PELAAJA
HÄNTÄ EI ÄÄNESTETTY BASEBALLIN HALL OF FAMEEN
BARRY BONDS KIELTÄÄ KÄYTTÄNEENSÄ DOPINGIA
HÄN EI VASTANNUT HAASTATTELUPYYNTÖIHIN
MARION JONES JOUTUI PALAUTTAMAAN KAIKKI VIISI OLYMPIAMITALIAAN
VUONNA 2008 HÄN SAI PUOLEN VUODEN TUOMION VÄÄRÄSTÄ VALASTA
HÄN ON AINOA URHEILIJA, JOKA ISTUI TUOMION BALCO-JUTUSSA
JONES KIELTÄÄ TIENNEENSÄ DOPINGISTA. HÄN EI VASTANNUT HAASTATTELUPYYNTÖIHIN
TIM MONTGOMERYN MAAILMANENNÄTYS HYLÄTTIIN VUONNA 2005
Maailmanennätys Tim Montgomerylle…
HÄN MENETTI MAALISKUUN 2001 JÄLKEEN SAAMANSA PALKINNOT -
JA 750 000 DOLLARIA PALKINTORAHAA
Voitot vietiin. Ansaitsin sen. Mutta muistot jäivät.
Kukaan ei voi viedä niitä.
Se voiton hetki… Kukaan ei voi koskaan viedä sitä minulta.
TREVOR GRAHAM KIELTÄÄ ANTANEENSA STEROIDEJA
GREG ANDERSON KIELTÄYTYI KOMMENTOIMASTA BALCO-TUTKINTAA -
TAI BONDSIN OSALLISUUTTA
SAMMY SOSA KIELTÄÄ KÄYTTÄNEENSÄ DOPINGAINEITA
Tämä kyltti komeili Balco-laboratorion spektrometrin takana 20 vuotta.
Siitä luulisi saavan pari taalaa.
Aiotko myydä sen? -En tiedä.
Ehkä lahjoitan sen Baseball Hall of Fameen.
Tekstitys: Ilkka Salmenpohja